Allan Day
aday@gnome.org
Ελληνική μεταφραστική ομάδα GNOME
team@gnome.gr 2014-2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Αναδυόμενα παράθυρα

Ένα αναδυόμενο παράθυρο είναι ένας παροδικός περιέκτης που εμφανίζεται πάνω από το γονικό παράθυρο ως απάντηση σε μια ενέργεια του χρήστη. Τα αναδυόμενα παράθυρα μπορούν να περιέχουν μια ποικιλία στοιχείων UI, συμπεριλαμβανομένων των κουμπιών, καταλόγων ή μενού. Χρησιμοποιούνται συχνά ως τμήμα του μενού κουμπιών ή μενού περιεχομένων.

# Πότε χρησιμοποιούνται

Τα αναδυόμενα παράθυρα μπορούν να χρησιμοποιηθούν για να φανερώσουν πρόσθετα στοιχεία ελέγχου που χρειάζονται πάντα από τον χρήστη. Μπορεί να επιτρέπουν στον χρήστη την εκτέλεση ενεργειών ή μπορεί να περιέχουν ρυθμίσεις και προτιμήσεις. Είναι ένα πολύ ευέλικτο στοιχείο διεπαφής που προσφέρονται σε δημιουργικές σχεδιαστικές λύσεις.

Ένα αναδυόμενο παράθυρο πρέπει πάντα να συσχετίζεται με ένα συγκεκριμένο στοιχείο διεπαφής που δρα ως πηγή του αναδυόμενου παραθύρου. Συνήθως, αυτό είναι ή ένα κουμπί ή ένα στοιχείο περιεχομένου. Όταν προκαλούνται από ένα κουμπί, μπορεί να χρησιμοποιηθεί ένα αναδυόμενο παράθυρο ως πιο ευέλικτη έκδοση ενός μενού κουμπιών, επιτρέποντας σε ομάδες στοιχείων ελέγχου να προσπελαστούν όταν χρειάζονται. Παραδείγματα αυτού περιλαμβάνουν:

Εμφάνιση μιας μικρής εργαλειοθήκης των στοιχείων ελέγχου μορφοποίησης κειμένου.

Μια διεπαφή εύρεσης, με ένα πλαίσιο καταχώρισης αναζήτησης και έναν χώρο για έναν κατάλογο αποτελεσμάτων.

Μια συλλογή στοιχείων ελέγχου προβολής, όπως εστίαση, κατάλογος/πλέγμα και διάταξη περιεχομένου.

Ως ένας μηχανισμός εμφάνισης πρόσθετων στοιχείων ελέγχου ή πληροφοριών, τα αναδυόμενα παράθυρα είναι παρόμοια με παράθυρα διαλόγου. Το κύριο πλεονέκτημα συγκριτικά με τους διαλόγους είναι ότι είναι λιγότερο αποδιοργανωτικοί και έχουν μια στενή σχέση με ένα μοναδικό στοιχείο στο οποίο αναφέρεται. Όμως, θα πρέπει ακόμα να σκεφτείτε τη χρήση ενός διαλόγου αν θέλετε να εμφανίσετε μεγάλα ποσά πληροφοριών, ή πιο περίπλοκες διατάξεις των στοιχείων ελέγχου, ή αν η κατάσταση απαιτεί μία από τις συνηθισμένες συμβάσεις χρήσης διαλόγου, όπως έναν διάλογο επιβεβαίωσης.

# Περιεχόμενο του αναδυόμενου παραθύρου

Ένα αναδυόμενο παράθυρο είναι ένας γενικός περιέκτης και μπορεί να περιλαμβάνει μια πλατιά ποικιλία στοιχείων ελέγχου, όπως κουμπιά, ρυθμιστικά, καταλόγους, διακόπτες και πεδία κειμένου. Όμως, μην αναμειγνύετε υπερβολικά πολλούς διαφορετικούς τύπους στοιχείων ελέγχου μέσα στο ίδιο αναδυόμενο παράθυρο και προσπαθήστε να ομαδοποιήσετε τα στοιχεία ελέγχου του ίδιου τύπου μαζί.

Τα αναδυόμενα παράθυρα μπορούν να λειτουργούν ως περιέκτες μενού, ή για μενού σε συνδυασμό με έναν μικρό αριθμό συμπληρωματικών στοιχείων ελέγχου.

Αν ο σκοπός των στοιχείων ελέγχου του αναδυόμενου παραθύρου είναι ασαφής, το αναδυόμενο παράθυρο μπορεί να δοθεί ως επικεφαλίδα.

Τα κουμπιά Κλείσιμο ή Ολοκλήρωση δεν απαιτούνται συνήθως σε ένα αναδυόμενο παράθυρο.

# Γενικές οδηγίες

Τα αναδυόμενα παράθυρα πρέπει πάντα να είναι μικρά σε μέγεθος (ως πρόχειρος κανόνας, δεν πρέπει να καλύπτουν περισσότερο από το ένα τρίτο του γονικού παραθύρου τους) και να είναι μικρής συνθετότητας. Πρέπει να εμφανίζονται πάντα ως εξαρτημένα στα γονικά τους παράθυρα.

Ένα αναδυόμενο παράθυρο πρέπει να εμφανίζεται μόνο μια φορά σε απάντηση μιας ενέργειας του χρήστη και δεν πρέπει ποτέ να εμφανίζεται αναπάντεχα ή αθέλητα.

# Αναφορά API

GtkPopover

GtkPopoverMenu